《送秦舍人汝立归无锡时补玉官不赴》
明代·黎民表

台上黄金贮俊良，尚书门第尚馀芳。青藜儤直趋仙禁，银管分曹捧御床。

一下云霄惊落羽，几回歧路叹亡羊。东齐不是长沙远，一侍灵光亦不妨。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。